Erwin Sylvanus

Erwin Sylvanus (1917–1985) var en tysk forfatter og dramatiker. Han er mest kjent for skuespillet Korczak og barna (1957) som omhandlet skjebnen til den polsk-jødiske læreren Janusz Korczak som ble drept i Treblinka under andre verdenskrig.

Han skrev hovedsakelig dramatiske verk med tema som vold, politisk vilkårlighet og individets skyld og ansvar. Den italienske forfatteren Pirandello ble hans fremste inspirasjonskilde. I tillegg til sine verk for scenen, skrev Sylvanus radiospill og journalistiske verk.

Sylvanus var nasjonalsosialist på 1940-tallet, noe som hans utgivelser under denne tiden bærer preg av. Under krigen tjenestegjorde i Wehrmacht, men ble skadet og fikk et lengre sykeleie. På 1950-tallet gjennomgikk han en ideologisk endring: han tok avstand fra holdningen sin under Det tredje riket og vendte seg til humanisme.

I 1961 var han medgründer av Gruppe 61.

I 1959 mottok han Leo Baeck-prisen, i 1960 Jochen Klepper-medaljen og i 1961 Joseph Winkler-Stiftung prisen.

Referanser

Eksterne lenker 

 

Personer fra Kreis Soest
Tyske forfattere
Tyske dramatikere